สุเมรุ (เก็นชินอิมแพกต์)

**สุเมรุ** หรือ **ซูเมรู** (; ) เป็นอาณาจักรสมมติในวิดีโอเกม *[[เก็นชินอิมแพกต์]]* ซึ่งพัฒนาโดย มิโฮโยะ พื้นที่นี้ได้เปิดให้ผู้เล่นเข้าถึงอย่างเป็นทางการครั้งแรกในเวอร์ชัน 3.0 เมื่อวันที่ 24 สิงหาคม ค.ศ. 2022 สุเมรุตั้งอยู่ในพื้นที่ตอนกลางและตะวันตกของทวีปเทย์วัต ประกอบไปด้วยพื้นที่ป่าฝนและทะเลทราย อุดมคติของภูมิภาคนี้คือ ปัญญา โดยมีเทพเจ้า บูเออร์ หรือที่รู้จักในนาม "ท่านหญิงน้อยกุสนาฬิ" (Lesser Lord Kusanali) เป็นอาร์คอน อีกทั้งยังเป็นฉากหลักของบทที่ 3 ในเนื้อเรื่องของเกม

สุเมรุมีแรงบันดาลใจมาจากยุคทองของอิสลาม อินเดียโบราณ และอียิปต์โบราณ โดยการออกแบบทางวัฒนธรรมยังได้รับอิทธิพลจากเทพปกรณัมอียิปต์ และมหากาพย์ของอินเดีย ดนตรีประกอบในภูมิภาคนี้ใช้เครื่องดนตรีตะวันออกกลางและเอเชียใต้ การออกแบบฉากเฉพาะตัว กลไกการเล่นใหม่ และเนื้อเรื่องของสุเมรุได้รับความสนใจและการวิเคราะห์เชิงวิจารณ์อย่างมาก นักวิจารณ์บางส่วนมองว่าสุเมรุเป็นพื้นที่ที่ออกแบบดีที่สุดของ มิโฮโยะ จนถึงปัจจุบัน และกลไกการเล่นรวมถึงการสำรวจยังได้รับเสียงตอบรับในเชิงบวก อย่างไรก็ตาม ยังมีการวิพากษ์วิจารณ์การออกแบบสุเมรุในประเด็นเรื่องการยึดครองทางวัฒนธรรม และการเหมารวมทางวัฒนธรรม

## การสร้างและการออกแบบ

### ฉากและรูปแบบการเล่น
ในงานประชุมเมื่อเดือนกรกฎาคม ค.ศ. 2022 มิโฮโยะได้เปิดเผยข้อมูลเกี่ยวกับ *สุเมรุ* เป็นครั้งแรก สุเมรุเป็นประเทศที่สี่ในเจ็ดประเทศของ เทย์วัต (Teyvat) ที่ถูกเปิดตัวในเกม โดยสามารถแบ่งออกได้เป็นสองเขตใหญ่ ได้แก่ เขตป่าฝนและเขตทะเลทราย  พื้นที่ป่าฝนประกอบด้วยต้นไม้และภูเขาที่ปกคลุมด้วยพืชพรรณต่าง ๆ เพื่อแสดงให้เห็นถึงบรรยากาศ เขตร้อน ที่ชุ่มชื้น นักออกแบบฉากได้อ้างอิงพืชพรรณหลากหลายชนิดในภูมิภาคเขตร้อน ส่วนพื้นที่ทะเลทรายประกอบด้วยพายุฝุ่น โอเอซิส และซากปรักหักพัง จุดประสงค์ของการออกแบบนี้เพื่อแสดงเสน่ห์ของธรรมชาติในขณะที่ยังคงแทรกองค์ประกอบแฟนตาซีเข้าไปด้วย

ทีมพัฒนาออกแบบสุเมรุโดยยึดแนวคิดตรงข้ามกันสองด้านคือ “ชีวิต” และ “ความเสื่อมสลาย” รูปแบบการเล่นในพื้นที่ป่าฝนยึดกับแนวคิดเรื่องชีวิตและการเติบโต โดยผนวกเข้ากับธาตุไม้  การออกแบบธาตุไม้ไซึ่งเป็นหัวใจของสุเมรุนั้นพัฒนาขึ้นจากสามแนวคิดได้แก่ การเร่งปฏิกิริยา ปัญญา และชีวิต ซึ่งสะท้อนให้เห็นทั้งในการต่อสู้ การออกแบบ และกลไกต่าง ๆ ภายในเกม

การออกแบบสุเมรุได้รับแรงบันดาลใจจากวัฒนธรรมตะวันออกกลางและอินเดีย ชื่อของตัวละครและสถานที่ในพื้นที่ป่าฝนส่วนใหญ่ได้รับอิทธิพลจากวัฒนธรรมอินเดีย  
เมืองหลักในสุเมรุ ได้แก่ เมืองสุเมรุ และ ท่าเรือออร์มอส  เหล่าอารัญนรา (Aranara) วิญญาณแห่งป่าฝน ถูกออกแบบให้มีรากฐานจากวัฒนธรรมสันสกฤต โดยมีการอ้างอิงถึงมหากาพย์ รามายณะ และ มหาภารตะ  ส่วนพื้นที่ทะเลทรายได้รับแรงบันดาลใจจากวัฒนธรรมอียิปต์โบราณ โดยมีสุสานรูปพีระมิดของกษัตริย์เดชเร็ตและหมู่บ้านอารูเป็นสถานที่สำคัญในตำนานของสุเมรุ  ตัวละครจากเขตทะเลทรายยังได้รับแรงบันดาลใจจากเทพปกรณัมอียิปต์ด้วย

### ดนตรี
ดนตรีธีมของสุเมรุบรรเลงโดยวงดุริยางค์ซิมโฟนีลอนดอนร่วมกับศิลปินดนตรีพื้นบ้าน โดยใช้เครื่องดนตรีตะวันออกกลางและอินเดียหลากหลายชนิด เช่น แมนโดลิน สิทธาร์ ตาบลา และ ขลุ่ยไม้ไผ่  
ทีมดนตรีระบุว่า ในการสร้างสรรค์ดนตรีของสุเมรุ พวกเขาไม่ได้เลือกเครื่องดนตรีที่ “เป็นชาติพันธุ์ที่สุด” แต่เลือกเสียงที่เหมาะสมที่สุดกับบรรยากาศของสุเมรุ  
เฉิน จื้ออี้ โปรดิวเซอร์เพลงกล่าวว่า เขาใช้สองสไตล์หลักในการออกแบบดนตรีของสุเมรุ ได้แก่ ดนตรีเขตป่าฝนที่ใช้เครื่องดนตรีเอเชียใต้และใส่แรงบันดาลใจจากดนตรียูคะ (โยคะ) ซึ่งเต็มไปด้วย “ชีวิต”  
ส่วนดนตรีฉากทะเลทรายใช้เครื่องดนตรีตะวันออกกลาง เน้นอารมณ์ยิ่งใหญ่และปัญญาโบราณ  
หยวน เมิ่งตี้ เพื่อนร่วมงานของเฉินเปิดเผยในการสัมภาษณ์ว่า ดนตรีฉาก Withering ผสมผสาน “ดนตรีออร์เคสตราไร้บันไดเสียงกับเสียงอิเล็กทรอนิกส์” เพื่อสร้างความรู้สึกไม่มั่นคง

## ที่ตั้ง
สุเมรุ (Sumeru) ตั้งอยู่บริเวณตอนกลางและตะวันตกของทวีปเทย์วัต และเป็นที่รู้จักกันในนามว่า "แคว้นแห่งปัญญา"  สุเมรุแบ่งออกเป็นสองภูมิภาคหลัก ได้แก่ ป่าฝน และ ทะเลทราย เมืองหลวงคือ เมืองสุเมรุ (Sumeru City) ตั้งอยู่บนต้นไม้ยักษ์ภายในป่าฝน ส่วนท่าเรือที่ใหญ่ที่สุดคือ ท่าออร์มอส (Port Ormos)  บริเวณรอยต่อระหว่างทะเลทรายและป่าฝนมี กำแพงพายุทราย เพื่อป้องกันการกลายสภาพเป็นทะเลทราย (desertification) ของป่าฝน ด้านตะวันตกเป็นทะเลทราย โดยมี สุสานราชาเดชเร็ต (Mausoleum of King Deshret) อยู่กึ่งกลาง ร่วมด้วยซากโบราณสถานจากสมัยของราชาเดชเร็ต หมู่บ้านที่ใหญ่ที่สุดในทะเลทรายคือ หมู่บ้านอารู (Aaru Village) ซึ่งใช้เป็นสถานที่เนรเทศเหล่านักปราชญ์จากสถาบันสุเมรุ

### ตำนาน
สุเมรุเคยปกครองโดยเทพสามองค์ ได้แก่ ท่านหญิงรุขเทวดาผู้ยิ่งใหญ่ (Greater Lord Rukkhadevata), ราชาเดชเร็ต (King Deshret) และ นาบู มาลิกาตา (Nabu Malikata) เทพีแห่งดอกไม้ ทั้งสามเป็นพันธมิตรและร่วมกันก่อตั้งอาณาจักรอันรุ่งเรือง แต่เมื่อเทพีมาลิกาตาสิ้นพระชนม์ ราชาเดชเร็ตจมอยู่กับความพยายามรักษาความทรงจำของนาง และแสวงหาความรู้ต้องห้าม นำไปสู่หายนะ ภูมิภาคของพระองค์ถูกทำลายด้วยการล่มสลายทางสิ่งแวดล้อมและโรคร้ายที่ชื่อว่า "เอลีซาร์" (Eleazar) สุดท้ายราชาเดชเร็ตสละชีพเพื่อหยุดความเสื่อมทราม ขณะที่ท่านหญิงรุขเทวดาสร้างป่าฝนและสถานที่ศักดิ์สิทธิ์เพื่อชำระล้างมลทิน  กาลเวลาผ่านไป ประวัติศาสตร์ถูกบิดเบือน นำไปสู่ความขัดแย้งยาวนานระหว่างชนเผ่าทะเลทรายและผู้อยู่อาศัยในป่าฝน

ต่อมา ท่านหญิงรุขเทวดาก่อตั้งสถาบันสุเมรุ (Akademiya) สถาบันวิชาการชั้นนำของเทย์วัต และควบคุมความรู้ไว้อย่างเข้มงวด  ในหายนะครั้งหลัง ท่านหญิงรุขเทวดาใช้ "ระบบอากาชา" (Akasha System) ต่อสู้กับความรู้ต้องห้าม แต่ตนเองกลับปนเปื้อนเพราะมีสายสัมพันธ์กับ "อีร์มินซุล" (Irminsul) เครือข่ายแห่งความทรงจำของโลก เพื่อความอยู่รอด พระนางได้สร้างอวตารบริสุทธิ์ขึ้นมา คือ ท่านหญิงน้อยกุสนาฬิ (Lesser Lord Kusanali หรือ นาฮีดะ) ซึ่งต่อมาได้สืบทอดตำแหน่งเทพไม้ (Dendro Archon) แต่ถูกปราชญ์แห่งสถาบันสุเมรุคุมขังและแย่งชิงอำนาจยาวนานกว่า 500 ปี  บรรดาปราชญ์ยังสมรู้ร่วมคิดกับฟาทุยเพื่อโค่นล้มพระนาง แต่แผนถูกขัดขวางโดย นักเดินทาง (Traveler) จนสามารถปลดปล่อยพระนางออกมาได้  ภายหลัง ท่านหญิงน้อยกุสนาฬิได้รื้อถอนระบบอากาชาและชำระความรู้ต้องห้าม พร้อมลบล้างร่องรอยทั้งหมดของท่านหญิงรุขเทวดาออกจากความทรงจำของโลก แม้แต่ตัวท่านหญิงน้อยกุสนาฬิเองก็ไม่เหลือความทรงจำ — เหลือเพียงผู้เดินทางเท่านั้นที่ยังจดจำพระนางได้

#### อารัญนรา
ท่านหญิงรุขเทวดาสร้างเผ่าพันธุ์ อารัญนรา (Aranara) ซึ่งเป็นวิญญาณแห่งป่า ทำหน้าที่ปกป้องผืนป่าฝน โดยทั่วไปจะมองเห็นได้เฉพาะเด็ก ๆ และพลังของพวกเขามาจากความทรงจำและความฝัน  
อารัญนราอาศัยอยู่ในสถานที่ชื่อว่า วนรานา (Vanarana) พวกเขามีวัฒนธรรมและประวัติศาสตร์เฉพาะตัว ภายในเกม อารัญนราจะมอบหมายให้นักเดินทางช่วยชำระล้าง "แดนมรณะ" (Withering Zones) ผ่านชุดภารกิจ "อรัญญกะ" (Aranyaka) ซึ่งระหว่างนั้นผู้เล่นยังได้เรียนรู้ประวัติศาสตร์ของป่าฝนสุเมรุไปด้วย

## การวางจำหน่าย
การพัฒนา *สุเมรุ* ได้รับผลกระทบจากการแพร่ระบาดของการระบาดทั่วของโควิด-19 และมีความเสี่ยงที่จะล่าช้า มิโฮโยะ ได้ปรับแผนการพัฒนาเพื่อให้มั่นใจว่า *สุเมรุ* จะสามารถเปิดให้เล่นได้ในเวอร์ชัน 3.0 ในเดือนสิงหาคม ค.ศ. 2022 ภายใต้สถานการณ์ปกติ ผู้เล่นจะต้องดำเนินเนื้อเรื่องหลักและเข้าสู่สุเมรุในบทที่ 3 แต่เนื่องจากเกมออกแบบในรูปแบบโลกเปิด ผู้เล่นสามารถเลือกเดินทางไปยังสุเมรุได้ทันทีหลังจากจบบทนำและบทที่ 1 แทน

เวอร์ชัน 3.0 เปิดพื้นที่ป่าฝนของสุเมรุเป็นหลัก เวอร์ชัน 3.1 ได้เปิดให้เล่นเมื่อวันที่ 28 กันยายนปีเดียวกัน (ตรงกับวันครบรอบเกม) และได้เปิดพื้นที่ทะเลทราย พื้นที่ทะเลทรายได้รับการขยายเพิ่มเติมในเวอร์ชัน 3.4 และ 3.6

## หมายเหตุ

## อ้างอิง

หมวดหมู่:สถานที่ในเก็นชินอิมแพกต์
หมวดหมู่:ประเทศสมมุติ